Giorgio Armani

Bezvremenska linija mirisa

Kao oda mirisnom spoju vode i drva nastao je Acqua Di Giò Absolu, treće poglavlje neponovljive parfemske priče. Naime, Acqua Di Giò predstavljen je 1996. godine, kad je izazvao revoluciju koncepta muških mirisa korištenjem sofisticirane tehnologije i prirodnih sastojaka. Sada, pak, Acqua Di Giò Absolu donosi uzbudljiv nastavak elegantnim spojem drvenastih nota osvježenih prepoznatljivim vodenastim akordima. Tvorac ove neodoljive parfemske trilogije Alberto Morillas u miris je uspješno unio osjećaj snage i slobode, kreiravši svjež potpis uz note mora i pačulija. U ovaj muževan miris s dozom senzualnosti čisti pačuli iz Gvatemale stvorio je odličnu ravnotežu između drvenastih i vodenih aroma. Njegovo lišće odiše prepoznatljivim notama iste snage i jačine kao i drvo te se idealno uklopio u ovaj spoj. Novi miris naglašava bit vode i njezinu ključnu ulogu u prirodnim procesima, a cijela parfemska linija Acqua Di Giò odiše muževnošću te predstavlja bezvremensku eleganciju profinjenog luksuza. Senzualnost i zagonetnu svježinu mirisa odražava i specifičan dizajn bočice od trajnoga stakla, koja je nastala kao spoj rafiniranog luksuza i perfektne simetrije. Nekonvencionalan drveni čep izrađen po načelima održive proizvodnje na vrhu nosi prepoznatljiv Armanijev monogram. A sve boje same bočice i sadržaja u njoj podsjećaju na prirodu – jantar, toplina drva, snaga vode… Vrlo atraktivna i sama kampanja s modelom Jasonom Morganom u glavnoj ulozi nastala je kao produkt suradnje fotografa Matthewa Brookesa i filmskog redatelja Françoisa Rousseaua, a slavi životnu, prirodnu senzualnost.

Foto: Giorgio Armani press